Diari Oficial de la Generalitat Valenciana


Sumari del DOGV 571, del 22-04-1987 (1987/808619)

RESOLUCIÓ de 8 d'abril de 1987, del Director General de l'Institut Valencià d'Administració Pública, per la qual es convoquen cursos de per feccionament per a funcionaris d'Administració Local.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   571

Data del DOGV
:   22-04-1987

Secció del DOGV
:   ALTRES DISPOSICIONS

Número del document
:   1987/808619


Data del document
:   08-04-1987

Organisme emissor
:   Conselleria d'Administració Pública

Tipus de document
:   Resolució

Resolució de 8 d'abril de 1987, del Director General de l'Institut Valencià d'Administració Pública, per la qual es convoquen cursos de perfeccionament per a funcionaris d'Administració Local.  
Tot complint el Pla d'Activitats d'aquest Institut per a 1987, he resolt de convocar els següents:   
CURSOS DE PERFECCIONAMENT PER A FUNCIONARIS  
D'ADMINISTRACIO LOCAL  
1) Curs de perfeccionament per a funcionaris Tècnics d'Administració General, a celebrar del 4 al 29 de maig de 1987.   
2) Curs de perfeccionament per a funcionaris Administratius d'Administració General, a celebrar de l'1 al 22 de juny de 1987.   
3) Curs de perfeccionament per a funcionaris Auxiliars d'Administració General, a celebrar del 15 al 29 de juny de 1987.   
Els anteriors cursos s'impartiran als locals següents:   
-A les Escoles Professionals de Sant Josep, Avinguda de Pius XII, número 65, València, els cursos per a Tècnics i Administratius d'Administració General.   
- Als locals del Centre Cultural de la Caixa d'Estalvis de València, Plaça de Tetuan, número 23, el curs per a Auxiliars d'Administració General.   
BASES  
Primera  
Els cursos tenen per objecte perfeccionar els coneixements i l'experiència pràctica dels funcionaris de les Corporacions Locals. Especial importància tindran els aspectes teòrics, l'aprofundiment en la legislació i les estructures de la Comunitat Autònoma Valenciana de cara a la mobilitat interadministrativa dels funcionaris.   
Segona  
Les activitats convocades es desenvoluparan a les localitats i dates que s'indiquen, en jornada de matí i vesprada, llevat dels divendres, en què únicament hi haurà activitats de matí.   
Tercera  
Podran participar en els cursos els funcionaris de carrera Tècnica, Administratius i Auxiliars d'Administració General, respectivament, per a cadascun dels cursos convocats, de les Corporacions Locals de la Comunitat Valenciana.   
Quarta  
Els interessats hauran de formular sol·licitud mitjançant instància dirigida a l?Il·lm. Sr. Director General de l'Institut Valencià d'Administració Pública, que podrà ser presentada a la seu de l'Institut Valencià d'Administració Pública situat a València, carrer Museu número 3, o bé en la forma prevista en l'article 66.3 de la Llei de Procediment Administratiu. El termini d'admissió d'instàncies acaba el dia 8 de juny de 1987 per al curs d'Auxiliars, el dia 25 de maig, per al curs d'Administratius i el dia 29 d'abril per als cursos de Tècnics.   
A les sol·licituds haurà de constar que es reuneixen els requisits exigits per la convocatòria.   
Cinquena  
El nombre previst de participants és de 40 per al curs d'Auxiliars, 40 per al curs d'Administratius i 30 per al curs de Tècnics.   
Tindran preferència els funcionaris que no hagen realitzat encara curs de perfeccionament, i entre aquests aquells que tinguen major antiguitat en el grup corresponent.   
A tal finalitat, els sol·licitants hauran d'al·legar, a més del compliment dels requisits de la base tercera, el temps de serveis efectius prestats, i hauran d'acreditar aquests aspectes mitjançant certificació.   
Sisena  
Els aspirants seleccionats seran notificats personalment, fins i tot si era necessari, previ avís telefònic, de llur admissió, per la qual cosa hauran de fer constar l?adreça oficial i el número de telèfon corresponent a la sol·licitud.   
Setena  
Els aspirants admesos, abans d'iniciar-se el curs hauran d'abonar les següents quantitats, en concepte de taxes per matrícula i expedició de certificat.   
-12.000 pessetes per al curs de Tècnics d'Administració General.   
-7.000 pessetes per al curs d'Administratius d'Administració General.   
-5.500 pessetes per al curs d'Auxiliars d'Administració General.   
Aquestes quantitats s'ingressaran a la Caixa d'Estalvis Provincial de València, compte corrent número 2519889839830364, a nom. de Taxes IVAP. Conselleria d'Economia i Hisenda.   
Vuitena  
Una vegada finalitzats els cursos s'expedirà el corresponent certificat d'assistència i aprofitament als participants, per a la qual cosa podran establir-se, si s'escau, les proves corresponents.   
Novena  
L'abonament de les indemnitzacions per raó del servei a professors i coordinadors, si s'escau, s'efectuarà d'acord amb el Decret 200/85, de 23 de desembre, del Consell de la Generalitat Valenciana i resta de disposicions concordants.   
València, 8 d'abril de 1987.  
- El Director General:   
Andrés Morey Juan.